**ДУА “Сярэдняя школа №1 г. Сянно імя З.І. Азгура”**

**Гульня-падарожжа**

**“Мая краіна – Беларусь”**

**2 клас**

**Настаўнік: Броўка І. К.**

**2021г.**

**Мэта:** развіццё цікавасці да новых ведаў аб Беларусі.

**Задачы:**

* спрыяць выхаванню любові да роднай мовы і культуры, пачуцця гонару за свой народ;
* садзейнічаць патрыятычнаму выхаванню.

Змест мерапрыемства

1. Арганізацыйны этап. Аб’яўленне тэмы і мэты мерапрыемства.

– Сёння мы з вамі адправімся ў падарожжа. Але не хвалюйцеся, нам не патрэбна тут жа купляць білеты, збіраць паходныя ранцы, хвалявацца аб цяжкасцях дарогі. Таму што падарожжа наша будзе незвычайным. Мы адпраўляемся ў экспедыцыю па акіяне Мовы. Мэта нашага падарожжа –узнавіць і абагульніць тыя веды, якія вы атрымалі на ўроках беларускай мовы і літаратуры. Мы з вамі падчас падарожжа будзем спыняцца на астравах. Кожны прыпынак мае сваю назву, які адпавядае тыпу заданняў, якія мы павінны будзем зрабіць, каб адправіцца далей у падарожжа.

Прадстаўленне каманд.

– А паколькі гэта не толькі падарожжа, але і спаборніцтва, у якім будуць пераможцы і пераможныя, дазвольце пазнаёміць вас з журы, якое будзе ацэньваць нашы каманды.

Прадстаўленне журы.

– І так падарожжа пачынаецца.

Неба чыстае і глыбокае,

І бярозавы ціхі гай …

Беларусь мая, сінявокая,

Беларусь мая, родны край!

У густых садах ты красуешся,

Сілай поўная маладой,

Ты агнямі ўся ярка свецішся,

Разліваешся збажыной.

Заданне №1.

– Вы павінны адказаць на 10 пытанняў і запісаць адказы на лісткі. Вы атрымаеце столькі балаў, на колькі пытанняў правільна адкажыце.

– У якой краіне мы жывём? (Беларусь.)

– Як называюць людзей, якія жывуць у нашай краіне? (Беларусы.)

– Колькі абласцей у нашай рэспубліцы? Пералічыце. (Шэсць: Магілёў, Мінск, Гродна, Гомель, Віцебск, Брэст.)

– З якімі краінамі мяжуе наша краіна? Пералічыце. (Польшча, Літва, Латвія, Україна, Расія.)

– Колькі колераў мае Дзяржаўны флаг нашай рэспублікі? Пералічыце. (Зялёны, чырвоны, белы.)

– Якія дзяржаўныя сімвалы вы ведаеце? Пералічыце. (Герб, гімн, флаг.)

– Калі адзначаецца Дзень Незалежнасці? (З ліпеня.)

– Якое самае вялікае возера Беларусі? (Нарач.)

– Назавіце самую доўгую раку, якая працякае на Беларусі? (Днепр.)

– Якая птушка насвіствае каля 2000 мелодый, жыве на палях, на лугах? (Жаваранак.)

Мяжуе з Польшчай, Украінай,

Расіяй, Латвіяй, Літвой.

Твой родны край, твая Айчына,

Жыццё тваё і гонар твой,

І ты яе запомні імя,

Як неба, сонца і зару.

Твая зямля, твая Радзіма

Названа светла Беларусь.

Юрась Свірка.

Прагляд відэафільма “Прырода Беларусі”.

Заданне №2.

– Вам патрэбна злучыць стрэлкамі пачатак прыказкі ці прымаўкі з яе другой палавінкай. За кожны правільны адказ 1 бал.

Нашы продкі казалі:

Старая пасловіца вавекі не зломіцца.

На прымаўку і суда няма.

Добрая прыказка не ў брыво, а ў вока.

– А вы ведаеце прымаўкі і прыказкі? Вось зараз і праверым.

1. ад сваёй працы.

2. малады маўчыць.

3. як у раі.

4. як зморанаму пасцелька.


5. і рукам лёгка.

6. а свой розум май.

7. лепш з Нёмана вадзіцу.

8. а ў людзях – як скажуць.

9. болей пачуеш.

1hello_html_2d698991.gif. Людзей слухай,

2hello_html_32164e36.gif.Найсмачнейшы хлеб

hello_html_163d72fd.gifhello_html_47f5b6eb.gif3.Роднаязямелька

4hello_html_7212e846.gif.Дома – як хочаш,

5hello_html_229a5bb1.gif.Дзе стары бурчыць,

6.У сваім краі,

7hello_html_10388ad1.gif.З разумнаю галавою

8hello_html_m17bf2a2b.gif.Меней гавары,

9.Чым за морам віно піць,

Правільныя адказы:

1 – 6, 2 – 1, 3 – 4, 4 – 8, 5 – 2, 6 – 3, 7 – 5, 8 – 9, 9 – 7.

Бацькаўшчына

Што такое Бацькаўшчына, знаеш?

Гэта рэчка, сцежачка лясная,

Гэта ў лузе залатая пчолка.

А ў вачах тваіх – вясёлка.

Бацькаўшчына – гэта дом твой, школа;

Гэта песні, што звіняць наўкола,

Гэта сам ты,

Гэта тата твой і мама.

І сябры твае таксама.

Пімен Панчанка.

Прагляд відэафільма «Прыгажосць Беларусі».

Заданне №3.

– Адгадайце загадкі:

Як ляцеў, то зіхацеў, як упаў, то чорны стаў. (Дождж.)

Зароў вол на сто гор, на сто печак, на сто рэчак. (Гром.)

У лесе знята, дахаты ўзята, на руках плача, а не дзіця. (Скрыпка.)

Па моры імчыцца, пад ветрам гуляе,

Дойдзе да берага, адразу знікае. (Хваля.)

Еду, еду – і ні дарогі, ні следу. (Лодка.)

Прагляд відэафільма «Белавежская пушча».

Заданне №4.

– Вам неабходна як мага хутчэй адказаць на пытанні.

1.Чалавек, які працуе на зямлі.

2. Ветравы млын.

3. Месца, у якім зярно ператвараецца ў муку.

4. Раней ім аралі зямлю.

5. Галаўны ўбор з кветак і каласоў.

Гульня з залам.

Пытанні:

1. Крылаты сімвал Беларусі. (Бусел.)

2. Імя асветніцы беларускай зямлі, што нарадзілася ў Полацку? (Еўфрасіння.)

3. Расліна Беларусі, другая назва якой – паўночны шоўк. (Лён.)

4. Беларускі першадрукар. (Скарына.)

5. Горад, якія быў заснаваны ў 1102 годзе князем Барысам. (Барысаў.)

6. Лёгкія планеты. (Лес.)

7. Другі хлеб беларусаў. (Бульба.)

8. Назавіце вядомых беларускіх пісьменнікаў.

9. Якія гістарчныя і культурныя помнікі нашага краю вы ведаеце?

10. Што з'яўляецца асноўным законам РБ? (Канстытуцыя.)

Заданне №5.

– Беларускі народны каляндар – адна з форм духоўнага жыцця нацыі, сістэма свят, прысвяткаў, абрадаў, гульняў і ігрышчаў, пэўных дзён-забарон, што замацаваны ў быце і фальклоры беларусаў і з'яўляюцца арыенцірам пры выкананні сельскагаспадарчых работ і адпачынку ў гадавым, сезонным, месячным цыкле.

Зараз вы будзеце ўзгадваць святы, якія святкуюцца на Беларусі.

1.Усю ноч каля вогнішча, які запальвалі на беразе рэчкі ці возера, хлопцы і дзяўчаты вадзілі карагоды, пелі песні, удзельнічалі ў гульнях, спаборніцтвах, пускалі на ваду вянкі, загадвалі жаданні, прыгалі праз вогнішча, каб ачысціць сябе ад злых духаў. (Купалле.)

2. Па вуліцах насілі “Зорку” – сімвал Сонца. Хлопцы і дзяўчаты пераапраналіся ў казу, мядзведзя, хадзілі па хатах суседзяў, віншавалі іх, пелі забаўныя песні. (Калядкі.)

3. Гэтае свята звязана з провадамі зімы. Яго святкавалі некалькі дзён, абавязкова пяклі бліны і спальвалі сімвалічнае чучала “Зімы”. (Масленіца.)

4. У гэты дзень сустракаюцца зіма і лета. Пасля свята сяляне пачыналі рыхтавацца да вясенніх палявых работ. (Стрэчанне.)

5. Да гэтага веснавога свята рыхтавалі шмат смачных страў (заканчваўся доўгі пост), фарбавалі яйкі, гулялі імі ў “біткі”. (Вялікдзень.)

6. Гэта веснавое свята ўсходніх славян, звязанае з ушанаваннем продкаў, дзень памінання памерлых. (Радуніца.)

7. На гэта веснавое свята моладзь выходзіла на высокія месцы. Дзяўчаты і хлопцы распальвалі вогнішчы, пускалі агні па вадзе, спявалі вяснанкі, вадзілі карагоды, закопвалі гаршчок кашы – прыносілі ахвяру зямлі. (Благавешчанне.)

Праслухванне песні пра Беларусь.

Заданне №6.

– Вам патрэбна перакласці з рускай мовы на беларускую наступныя словы.

Мать – … (маці).

Отец – … (бацька).

Дочь – … (дачка).

Шарф – … (шалік).

Шкаф – … (шафа).

Кровать – … (ложак).

Лицо – … (твар).

Глаз – … (вочы).

Ладонь – … (далонь).

Шуба – … (футра).

Сапог – … (боты).

Ковёр – … (дыван).

– А зараз, пакуль журы падлічвае балы, вашай увазе невялічкі паказ пра Беларусь. (Прэзентацыя.)

Падвядзенне вынікаў.

Ад прадзедаў спакон вякоў

Нам засталася спадчына.

Паміж сваіх і чужакоў

Яна мне ласкай матчынай.

– Любіце і шануйце сваю родную зямлю і родную мову, паважайце сваіх продкаў і адзін аднаго. Захоўвайце традыцыі і звычаі роднага краю. Памятайце, што вы ўладары сваёй зямлі і яе лёсу!